
Ministru kabineta noteikumi Nr. 436
Rīgā 2023. gada 8. augustā (prot. Nr. 38 43. §)
Grozījumi Ministru kabineta 2011. gada 19. oktobra noteikumos Nr. 823 "Noteikumi par lidlaukā sniegto drošības un glābšanas pasākumu maksu"
Izdoti saskaņā ar likuma "Par aviāciju" 28.panta trešo daļu
· 1. Izdarīt Ministru kabineta 2011. gada 19. oktobra noteikumos Nr. 823 "Noteikumi par lidlaukā sniegto drošības un glābšanas pasākumu maksu" (Latvijas Vēstnesis, 2011, 170. nr.; 2022, 105. nr.) šādus grozījumus:
· 1.1. izteikt 4. punktu šādā redakcijā:
· "4. Drošības maksas apmērs ir šāds:
· 4.1. EUR 7,00 par katru izlidojošo pasažieri;
· 4.2. EUR 0,49 par katru tranzīta un transfēra pasažieri.";
· 1.2. izteikt 6. punktu šādā redakcijā:
· "6. Šo noteikumu 4. punktā minēto drošības maksu pasažieri maksā, norēķinoties ar gaisa pārvadātājiem par aviobiļetēm.";
· 1.3. svītrot 7. punktu;
· 1.4. izteikt 8.2. apakšpunktu šādā redakcijā:
· "8.2. Civilās aviācijas aģentūrai šo noteikumu 3.2. apakšpunktā minēto pakalpojumu izmaksu segšanai – EUR 1,60 par katru izlidojošo pasažieri.";
· 1.5. svītrot 9. punktu;
· 1.6. izteikt 9.1 punktu šādā redakcijā:
· "9.1 Saskaņā ar šo noteikumu 4.2. apakšpunktu iekasēto drošības maksu saņem Civilās aviācijas aģentūra šo noteikumu 3.2. apakšpunktā minēto pakalpojumu izmaksu segšanai.";
· 1.7. papildināt ar 15.1 punktu šādā redakcijā:
· "15.1 No 2023. gada 1. novembra līdz 2023. gada 31. decembrim šo noteikumu 4.1. apakšpunktā minētais drošības maksas apmērs ir EUR 6,80 par katru izlidojošo pasažieri un šo noteikumu 8.2. apakšpunktā noteiktā maksa gaisa kuģu lidojumu drošuma un civilās aviācijas drošības uzraudzības nodrošināšanas pasākumu izmaksu segšanai – EUR 1,40 par katru izlidojošo pasažieri."
· 2. Noteikumi stājas spēkā 2023. gada 1. novembrī.

